Exqrch/javanese-Komodo-pixelgpt huggingface dataset:
Supados pikantuk mupangat kanthi wetah saking antioksidan ingkang wonten ing zukini langkung saé bilih manawi dhahar boten namung dagingipun kemawon nanging inggih ugi kulit lan wijinipun
Woh zukini ngandhut vitamin B kompleks (B1, B2, B3, B6, folat, lan kolin), ugi serat pangan ingkang mupangat anggènipun ngatur kadar gula ing getih
Saking asiling panalitèn ing kéwan pacoban nedahaken vilih wonten mupangat antiinflamasi ing sistem kardiovaskular lan saluran pancernaan, ingkang asalipun saking omega-3 (ingkang wonten ing woh zukini), senyawa karoten lutein, zeaxanthin, lan beta-karoten, sarta senyawa antiinflamasi aking golongan polisakarida inggih punika homogalacturonan
Wontenipun kombinasi antawisipun antioksidan lan antiinflamasi ingkang wonten ing zukini saéngga saged dipunaturaken bilih woh punika gadhah mupangat minangka anti kanker.
Khat ya iku tuwuhan kang jeneng ilmiahe "Catha edulis" inise tuwuhan hias kang godhong kerep dipamah mawa tradisi Bangsa Arab awit éwon taun kapungkur
Tandhuran iki asliné saka Afrika lan Ujung Arabia
Khat ngandhut alkaloid monomine kang diwastani katinona, zat stimulan kang arep padha karo amfetamin, kang diprecaya bisa nggawe seneng, ngilanake nafsu mangan, lan euforia
Tahun 1980, WHO nggolongake katinona kelebu usada kang ndadèkaké ketergantungan ringan utawa sedang mawa posisi isih ing ngisore tembako lan alkohol
Déné kaya ngono, WHO ngandharake Khat mawa zat adiktif
Khat dadi sasaran organisasi anti narkoba kaya DEA
Peredarane dikendalekake ing pérangan nagara kaya Amérikah Sarékat, Kanada lan Jerman, déné panandhurane dilegalake ing nagara liya kaya Djibouti, Etiopia, Somalia lan Yaman
Kudu ngenteni suweme 8 taun supayane bisa ngasilaké Khat tekan dhuwure kang cukup
Saliyané butuh panase srengéngé lan banyu, tuwuhan Khat ora prelu diopeni
Banyu saka lemah kerep dipumpa saka sumur ngaggo mesin diesel kanggo nyirami tuwuhan utawa digawa nganggo truk banyu
Tandhuran kudu kerep digebyur banyu wiwit sesasi sadurungé bisa dipanen supaya godhong lan pang tukul lembut lan lembab
Budi Daya Khat kang apik bisa dipanen ping papat setahun
Dikira-kira ana 10 yuta wong ing kabèh nagara sadonya kang nggonakake Khat saben dina
Utamane déning masarakat ing Tanduk Afrika lan jazirah Arab, ing kana mamah lan mangan khat duwé sajarah dawa lan wis dadi tradisi ing masarakat mau wiwit éwon taun kapungkur
Padatan amah Khat ing Yaman racaké mung dilakokake déning wong lanan, mamah khat déning wong wadon dianggep ora sopan lan jarang dilakoni
Akèh panaliti ngira-ngira yèn sakiwa-tengené 70%-80% ing Yaman ya iku umur 16 lan 50 taun dadi panganggo khat, saora-orane ing wektu selane
Wis dikira-kira yèn Yaman ana sakiwa-tengené 14,6 yuta wong saben sakjam saben dina kang mamah khat
Para paneliti uga ngira-ngira yèn kulawarga ngentèkaké 17% saka dhuwit blanja kanggo tuku khat
Ing Indonésia, tuwuhan khat dikenalake déning turis saka Arab taun 2005 mligi saka Yaman kang akèh teka menyang Indonésia
Nanging ing Fèbruari 2013 tuwuhan iki lan zat kang kakandhut ing jerone wiwit dikenal lan diindikasi mawa tuwuhan kang ngandhut narkotika lan dilarang wiwie kasus khat kang katutan akèh artis metu ing pawarta
Tandhuran iki akèh ditemoni ing wewengkon Indones]] mligi ing Pulo Jawa
Wiwitane tuwuhan iki minangka nambah stamina lan semangat, lan uga digunakaké déning turis Arab lan warga lokal kanggo obat kuwat
Wektu cendhak, tuwuhan khat bisa njalari efek, kaya jantung deg-degan lan tekanan darah saya dhuwur, euforia, hiperaktif, ora bisa turu amarga wak éntuk stimulasi lan nafsu mangan mudhun
Wektu dawane, khat uga bisa njalari efek kaya depresi, halusinasi, lelet rikala ngewenehi respon, ngunggahake resiko infark miokardial, psikologisyen kasuse ekstrem, kanker mulu, untu rusak
efek liya ora mesti ing panganggonan khat ya iku kematian lan stroke sarta sindrom koroner akut.
Aryabhata Aryabhata (Sangsekerta: आर्यभट; IAST: Āryabhaṭa) utawi Aryabhata I (476–550 CE) inggih punika tiyang ingkang sepisanan ngaji kanthi garis ageng ing babagan matematika - astronomi saking jaman klasik saking ilmuwan matematika India lan ugi minangka nimpuna astronomi saking India
Pakaryanipun inggih wonten ing "Āryabhaṭīya" (piyambakipun umuripun inggih punika nembé 23 taun nalika ing taun 499 masehi) lan ing "Arya- siddhanta"
Karya - karya ingkang dipuntenani déning Aryabhata inggih mliginipun saking babagan matematika lan astronomi
Piyambakipun ugi makarya kanggé ndamel pendhekatan pi
Kanggé nyebat namanipun Aryabhatta padatanipun wonten kalebetan kanggé ngéja nmanipun ingkang dipunanggep minangka nama sanèsipun inggih punika kanthi pungkasan "Bhatta", déné namanipun ingkang leres inggih punika Arybhata, Aryabhata nyebataken wonten ing Arybhatiya bilih punika kapérang saking 3.630 taun dhateng Kali Yuga, nalika piyambakipun ing yuswa 23 taun
Punika nedahaken bilih angka punika jumbuh kaliyan taun 499 CE lan punika nedahaken bilih piyambakipun miyos wonten ing taun 476 M
Miyosipun Aryabhata punika sampun mesti wonten, nanging bok bilih ing laladan - laladan ingkang dipunkenal wonten ing teks- teks kuna dados Ashmaka, India ingkang bok bilih ugi punika laladan Maharashtra utawi Dhaka
Ngengingi bab pendhidhikanipun, dipunpitados bilih ing sapérangan titik, Aryabhata kesah dhateng Kusumapura kanggé nerasaken pendhidhikanipun lan gadhah dalem ing mrika ing sapérangan wekdal
Saking tradhisi Hindhu punapa déné tradhisi Buda, saha Bhaskaral (CE 629), Kusumapura dipunanggep minangka laladan Patalipura, modhern Patna
Versi kasebu nyebutaken bilih Aryabhata inggih punika pandheganipun lembaga IAST (kulapati) ing Kusumapura, lan amargi universitas Nalanda mapan wonten ing Patalipura ing wekdal punika lan universitas punika ugi gadhah observatorium astronomi, mila dipunanggep bilih Aryabhata ugi bok bilih sampun naté dados kepala Universitas Nalanda ugi
Aryabhata ugi dipunanggep minangka tiyang ingkang sampun yasa satunggaling observatorium wonten ing kuil Srengenge ing Taregana, Bihar
Aryabhata inggih punika salah satunggaling penulis ing babagan matematika lan astronomi, déné sapérangan karyanipun ugi sampun ical
Padamelanipun Aryabhata ingkang paling wigati inggih punika "Aryabhatiya", satunggaling ringkesan saking bab matematika lan stronomi ingkang kanthi wiyar sampun dipunsebut wonten ing literatur matematika India lan saged tetep madeg ngantos jaman modhern sapunika
Pérangan saking "Aryabhatiya" inggih punika ngewrat bab aritmatik, aljabar, trigonometri pesawat, trigonometri, lan trigonometri bola
Arya Siddhanta gadhah padamelan ingkang kathah wonten ing babagan petangan astronomi, lan lajeng misuwur saking asiling seratanipun, "Varahamihira" lan salajengipun dados ilmuwan matematika lan dados komentator kalebet Brahmagupta lan Bhaskara
Juliana saka Walanda Ratu Juliana Louise Marie Wilhelmina van Oranje-Nassau (#ALIH) inggih punika Ratu Walanda saking 6 September 1948, dumugi tanggal 30 April 1980, ambal warsa beliau ingkang kaping 71, nalika putrinipun Ratu Beatrix jumeneng ratu
Juliana palakrama kaliyan Bernhard zur Lippe Biesterfeld, satunggaling bangsawan Jerman, rikala tanggal 7 Januari 1937 lan pikantuk sekawan putra Beatrix (1938), Irene (1939), Margriet (1943), lan Marijke (1947) ingkang namanipun lajeng kagantos dados Christina
Ratu Juliana minggah tahta nggantosaken ingkang ibu, Wilhelmina, antawising taun 1947 – 1948
Rikala tanggal 27 Dhésèmber 1949, piyambakipun ingkang kanthi resmi masrahaken kedaulatan Hindia Walanda dhumateng ketua wakil Indonésia, M
Hatta, wonten ing pepanggihan ing Pura Dam, Amsterdam
Rakyat Walanda remen kaliyan piyambakipun amargi boten njunjung formalitas kanthi saèstu
Putrinipun, Beatrix, malah dipunkenal langkung formal, kados déné ingkang bapa, Pangeran Bernhard
Ratu Juliana pindhah dhateng Indonésia wonten ing taun 1972 sinambi mbekta "olèh-olèh", antawisipun naskah manuskrip Kakawin Nagarakretagama
Naskah lontar punika asalipun saking Lombok lan dumugi ing Walanda amargi dipunjarah déning KNIL rikala taun 1894, nalika bala Walanda ngasorake Lombok
Éwadéné sampun ngundhuraken dhiri saking pulitik wiwit taun 1980, piyambakiun taksih aktif wonten ing babagan sosial dumugi taun 1995
Lan piyambakipun ingkang minangka Ratu Walanda ingkang pungkasanipun ngakuni kedaulatan nagara Indonésia sasampuning pepanggihanipun kaliyan Mohammad Hatta wonten ing pamungkasan Diplomasi wonten ing Konferensi Meja Bundar ing kutha Den Haag, nalika tanggal 23 Agustus dumugi tanggal 2 November 1949
Juliana miyos wonten ing kutha Den Haag, putra saking Pangeran Hendrik, "Duke" saking Mecklenburg-Schwerin kaliyan Ratu Wilhemina saking Walanda
Juliana nelasaken masa alitipun wonten ing Pura Het Loo ing Apeldoorn, lan wonten ing Pura Noordeinde sarta Pura Huis ten Bosch ing wewengkon Den Haag
Sawijining sekolah kecil dipunyasa wonten ing Pura Noordeinde saking pamanggihipun pengajar Jan Lightart saèngga, nalika yuswanipun ngancik angka 6 taun, sang Putri saged pikantuk pendidikan utamanipun sesarengan kaliyan kancanipun
Kanca sepantaranipun inggih punika Baroness Elise Bentinck, Baroness Elisabeth van Hardenbroek lan Jonkvrouw Miek de Jonge
Kados ingkang kacantum wonten ing konstitusi Walanda manawi piyambakiipun kedah siyap nglajengaken tahta nalika yuswanipun ngancik angka 18, pendidikan Putri Juliana kalampahan langkung rikat saking laré sanèsipun
Sasampunipun 5 taun pendidikan dhasar, sang Putri pikantuk pendidikan lanjutanipun (dumugi tingkat pra-universitas) déning tutor privat
Marc Aaronson Marc Aaronson (24 August 1950 – 30 April 1987) inggih punika salah satunggaling astronom saking Amérikah Sarékat
Aaosronson inggih miyos wonten ing Los Angeles, California, Amérikah Sarékat
Marc Aaronson inggih punika lulusan saking California Institute of Technology, satunggaling papan ingkang ing universitas punika piymbakipun pikantuk gelar BSc ing taun 1972
Piyambakipun ngrampungaken gelar Ph.D
Piyambakipun inggih ugi ndhèrèk makarya wonten ing "Steward Observatory"" wonten ing Universitas Arizona minangka "a Postdoctoral Research Associate" ing taun 1977 lan lajeng dados Kempalan Profesor Astronomi ing taun 1983
Aaronson lan Jeremy Mould menang saking bebungah ingkang dipunparingaken déning George Van Biesbroeck ing taun 1981 lan menang lomba "Newton Lacy Pierce Prize in Astronomy" ing taun 1984 saking American Astronomical Society
Piyambakipun ugi sampun naté pikantuk penghargaan bab Bart J
Asiling karyanipun inggih fokusaken wonten ing tigang babagan inggih punika babagan nemtokaken konstanta "Hubble" (H0), kanthi ngginakaken gayutan "Tully- Fisher", studi bab karbon lintang lan dhistribusi rikat botenipun saking lintang - lintang ingkang wonten ing galaksi "Dwarf spheroidal"
Aaronson inggih kalebet ugi salah satunggaling astronom ingkang kaping sepisanan nyobi kanggé nggambar maeri ingkang peteng ingkang ngewrat pencitraan infra abrit
Piyambakipun nggambar infra abrit minangkag materi ingkang boten dipunmangertosi wonten ing sak kiteripun galaksi ingkang badhé dados satunggaling materi peteng
Aaronson séda amargi kénging kecelakaan ing wekdal dalu tanggal 30 April 1987, ing kubah 4 m ing Teleskop "Mayall" saking Observatorium nasional Kitt Peak
Asteroid 3277 Aaronson inggih punika satunggaling nama asteroid ingkang dipundamel kanggé ngurmati astronom Aaronson
Memorial Lektor Marc Aaronson inggih ingkang mromosikaken lan ngakeni kaprigelanipun wonten ing panaliten astronomi ingkang dipunadani saben 18 sasi déning "Universityof Arizona" lan "Steward Observatory" minangka satunggaling penghargaan kanggé tansah nggesangaken piyambakipun
Bulbasaur Bulbasaur (フシギダネ, "Fushigidane") inggih punika nama kanggé salah satungaling spésies karakter fiksi saking serial Pokémon
Bulbasaur minangka spésies Pokémon saking génerasi ingkang kapisanan (G1)
Ingkang kapisanan dipunkenalaken taun 1996, wonten ing serial video game Pokémon, minangka salah satunggal saking 3 starter Pokémon ingkang dipuntawakaken déning Professor Oak dhumateng kula lan panjenengan minangka juru main (kalih malih inggih punika Charmander lan Squirtle)
Karakter Bulbasaur dipunrantam lan dipunyasa déning kancanipun Satoshi Tajiri, Ken Sugimori
Bulbasaur kadadosan saking 2 tembung, "bulb" (ingkang ateges sajinis bawang), lan "saur" (saking tembung dinosaurus)
Pokémon punika kalebet jinis "grass" (tetuwuhan), lan kiyat tumrap serangan toya, nanging lemah tumrap serangan angin lan dahana
Werni badan Bulbasaur inggih punika ijem nèm lan piyambakipun mlampah kanthi 4 suku
Evolusi saking Bulbasaur inggih punika Ivysaur, kalajengaken dados Venusaur
Wiwit lair, Bulbasaur sampun gadhah sajinis tetuwuhan ingkang wonten ing gegeripun, ing pundi nalika evolusi, tuwuhan mau badhé tuwuh dados kembang bangké
Bulbasaur remen tumrap cahya srengéngé, piyambakipun langkung remen dhédhé lan ngraosaken panasing cahya rikala enjing, nalika srengéngé saweg sumunar
Energi ingkang kapancaraken saking srengéngé mau lajeng kapendhet déning Bulbasaur saperlu dipundadosaken minangka cadangan ènergi, lan Bulbasaur saged tahan sawatawis dinten tanpa nedhi kanthi ngandhalaken ènergi ingkang pikantuk saking cahya srengéngé mau
Minangka senjata ingkang utama, Bulbasaur gadhah kemampuan saperlu medalaken tali ingkang winastan "Vine Whip" lan saged ugi medalaken proyektil "Peso Godhong" utawi "Razor Leaf"
Bulbasaur ugi saged ngracuni Pokémon sanès lumantar sawijining serbuk mirunggan ingkang mirib kaliyan rabuk ingkang dipunsebut "Poison Powder"
Bulbasaur ugi saged pikantuk ènergi saking Pokémon sanès kanthi pambiyantu saking cahya srengéngé
Ivysaur (フシギソウ, "Fushigisō") (nomer Pokedex nasional 002, lan Johto 227) minangka wujud evolusi kapisanan saking Bulbasaur
Inggilipun antawis 3 kaki kanthi bobot sakitar 29 lbs
Wonten ing wujud punika, kelopak kembang saking geger Bulbasaur sampun wiwit tuwuh lan ageng éwadéné dèrèng mekar sampurna
Lan kekiyatanipun samsaya tambah dados kaping kalihipun saking wiwitan (minangka Bulbasaur)
Venusaur (フシギバナ, "Fushigibana") (nomer Pokedex nasional 003, lan Johto 228) minangka wujud evolusi angka 2 saking Bulbasaur
Punika minangka kalajengan evolusi saking Ivysaur, ing pundi wujud kelopak kembang bangké ingkang wonten ing gegeripun sampun ageng lan sampurna, kanthi gegodhongan ingkang nglilingi kelopak kembang mau
Boten kados pra-evolusinipun, Venussur gadhah wujud fisik ingkang béda antawising ingkang kakung lan putri, inggih punika wonten putik ing tengah kembang ingkang wonten ing gegeripun
Wiwit evolusi saking Ivysaur, inggil badanipun samsaya ageng kaping kalih, dados 6.07 kaki
Déné bobotipun sakitar 221 lbs.
Abell George Ogden Abell ingkang miyos wonten ing tanggal 1 Maret 1927 lan séda ing tanggal 7 Oktober 1983, inggih punika salah satunggaling astronom wonten ing Universitas California, Los Angeles
Piyambakipun makarya minangka astronom panaliti, guru, administrator, ilmuwan science lan pendhidhikan, lan "skeptik"
Abell pikantuk gelar B.S
ing taun 1951, lajeng pikantuk gelar M.S
ing taun 1952 lan pikantuk gelar Ph.D
Piyambakipun miwiti karir dados astronom kanthi langkung rumiyib dados tour guide wonten ing Griffith Observatory ing Los Angeles
Asiling karyanipun ingkang saé piyambak lan kathah dipunkenal inggih punika saking katalogipun kelompok galaksi "Galaxy Cluster" ingkang dipunkempalaken ing salaminipun survey "Palomar Sky Survey"
Piyambakipun ugi nganalisis bab wujud formasinipun lan evolusinipun objèk mau
Piyambakipun nedahaken bilih wonten ing orde kaping kalih pengelompokkan ingkang wonten ing boten mbuktèkaken wontenipun model ingkang hirarkis saking Carl Charlier
Piyambakipun ugi manggihaken kados pundi tingkat padhangipun satunggaling kluster saged dipun-ginakaken minangka ukuran skala tebihipun satunggaling objek
Piyambakipun ugi nyusun satunggaling dhpatar saking 86 planit nebula ingakng sanget misuwur ing taun 1966 ingkang ugi ngewrat "Abell 39"
Katalog Abel inggih punika satunggaling pratélan katalog ingkang paling meh jangkep ingkang ndhaptar kirang langkung 4000 kluster ingkang ngewrat paling boten wonten tigang dasa anggotanipun ingkang saged ngantos "redshift" saking z = 0,2
Katalog asli saking kluter- kluster ingkang wonten ing belahan langit sisih lor inggih dipunwedalaken ing taun 1958
Lajeng damel katalog malih ingkang langkung dawa, kalebet ingkang ngewrat kluster - kluster ingakng wonten ing belahan langit sisih kidul, ingkang dipunterbitaken kanthi anumerta ing taun 1989 kanthi kerja sama Harold G
Abell ugi manggihaken malih periode saking komet 52P/Harrington-Abell
Abell ugi gadhah semangat ingkang ageng kanggé mbongar klaim para ilmuwan kados ta ingkang dipunandharaken déning Immanuel Velikovsky
Piyambakipun ugi minangka ingkang madegaken komite 'Committee on Scientific Investigation of Claims of the Paranormal (CSICOP)" lan paring kontribusi artikel kanggé jurnalipun " The Inquirer Skeptis".
Charmander Charmander (ヒトカゲ, "Hitokage") inggih punika salah satunggaling nama spésies karakter fiksi saking serial Pokémon
Charmander dados salh satunggaling starter Pokémon ing wewengkon Kanto kaliyan Bulbasaur lan Squirtle
Charmander (nomer 004 ing national Pokedex, 229 ing Johto, 206 ing Hoenn), ingkang basisipun nama saking salamander mistis ing jaman kuna ingkang tahan nalika dipunobong kanthi latu inggih punika sawijining spésies Pokémon jinis reptile, ingkang minangka gabungan saking salamander lan sakedhik éwahan dinosaurus
Charmander limrahipun dumunung ing gunung aktif, nanging boten gampil kapanggihaken
Sipatipun taksih jinak, gampil punatur kabandhingaken kaliyan evolusinipun
Charmander gadhah ciri khas, inggih punika geni ingkang murub ing pérangan buntutipun, ingkang sampun pikantuk wiwit lair
Dipunpitadosi manawi geni punika sirep, Pokémon jinis Charmander punika mati, éwadéné dèrèng naté wonten ing cariyos ing serial TV, manga, utawi dolanan video ingkang ngandharaken bab punika kanthi saèstu
Amargi saged nyemburaken geni, kadang kala fans Pokémon ugi nyebut Charmander minangka Pokémon jinis naga
Kaliyan Magmar, Charmander inggih minangka jinis ingkang gadhah geni ing buntutipun
Charmander saged evolusi dados Charmeleon nalika level 16 lan evolusi malih dados Charizard nalika level 36
Charmander saged nyemburaken geni, ingkang salajengipun dados ciri penjelas bilih Charmander inggih punika Pokémon jinis geni
Nanging kampuan punika gegayutan kaliyan kasarasan la kekiyatan Charmander, saèngga manawi kumalangkung anggènipun nyemburaken geni, energinipun badhé samsaya kirang
Sesarengan kaliyan wakdal lan wujud evolusi, Charmander saged mangerto lan nyinaoni manéka rupa tipe teknik serangan geni kados Flamethrower lan Fire Blast
Charmander ugi saged sinau teknik ingkang tipe naga kados Dragon Rage lan Outrage ingkang namung pikantuk nalika breeding
Charmander kalebet langka manawi madosi ing alam alasan
Kadang kala Charmander saged kapanggihaken ing daerah kanthi kaanan panas ingkang ekstrem kados ta gunung api
Wujud evolusi angka 2 saking Charmander, inggih punika Charizard katingal dumunung ing Charicfic Valley ingkang namung wonten ing anime
Wujud evolusi kapisanan saking Charmander inggih punika Charmeleon
Charmeleon minangka wujud remaja saking Charmander, kanthi ukuran badan lan bobot dumugi kaping kalih saking Charmander, Charmeleon saged ngantem lawan kaliyan buntut ingkang kiyat
Wonten ing evolusi punika, Charmeleon gampil agresif lan saged ugi nyerang Traineripun
Éwadéné makaten, Charmeleon badhé patuh lan setia dhateng Pokemon Trainer ingkang dipunanggep kiyat
Wonten ing wujud punika, badanipun kaping kalihipun saking wujud minangka Charmeleon.
Kekiyatanipun nyemburaken geni ingkang luar biyasa, ugi saged nglelehaken gunung es
Kajawi punika, Charizard sampun gadhah swiwi.
Bikini Bottom Bikini Bottom ya iku kutha ing seri animasi SpongeBob SquarePants
Kutha iki dadi panggonan utama ing seri SpongeBob SquarePants, anging pusate nembé metu ing episode "Hall Monitor"
Kutha iki kasusun saka manéka warna usaha, kalebu restoran, toko lan produsen
Kutha iki duwé ékonomi kang stabil, sistem pendhidhikan imbang, perawatan keséhatan isih ora jelas (kaya ing episode "The Mattress Lost")
ing Jerone uga ana stadion, taman hiburan lan fasilitas rekreasi liyané
Bikini Bttom pisanane diomongake ing episode "Plankton" nanging pisanan metu ing episode "Help Wanted"
Bikini Bottom uga dadi omah kanggo kabèh karakter ing seri SpongeBob SquarePants
Bikini Bottom ana ing ngisore Samodra Pasifik, ing bikini Atoll
Ana akèh tuladha lan bukti ing filem "Game Computer employee of the Month", salah sijining iwak ngomong yèn Bikini Bottom ana ing ngisor Samodra Pasifik
Bikini Bottom ana ing Pulo Bikini Atoll, kang ana ing Samudera Pasifik
Panggonan bikini botton kang ana ing ngisore Samudera Pasifik mau ing episode "The SpongeBob SquarePants Movie"
Géografi Bikini Bottom kasusun saka gunung, alas, tlaga, laguna, guwa, savana, karang lan kali
Ing "The SpongeBob SquarePants Movie", gunung geni, got lan ara-ara ketok ing sapperangan panggonan
Ing ngisor iki ya iku pérangan géografi kang kerep metu: Dalan utama ing kutha iki ya iku dalan keong mawa omahé SpongeBob, Squidward lan Patrick, Krusty Krab lan Chum Bucket
Ing pusat kutha Bikini Bottom, wong-wong ketok manggon ing omah lan kerja
Sapérangan warga kutha nggunakaké manéka warna barang kanggo dadi omah, kaya Patrik manggon ing ngisor watu, SpongeBob ing nanas lan Squidward ing sirah moai Pulo Paskah.
Gohan Gohan inggih punika satunggaling paraga saking manga lan anime Jepang
Piyambakipun putra kapisanan saking Son Goku lan Chi-Chi
Amargi gadhah campuran getih saking bangsa Saiya lan Bumi, saèngga wiwit alit Gohan gadhah kekiyatan ingkang digdaya sanget (jaréné dipunmangertosi bilih manawi kadadosan palakrama silang antawising bangsa Saiya kaliyan bangsa sanès, saèngga keturunan ingkang dipunkasilaken badhé gadhah tenaga ingkang sekti mandraguna lan digdaya sanget)
Gohan kapisanan medal wonten ing komik/manga Dragon Ball Z Nomor 17
Nalika kanggé kapisanan medak Gohan taksih ngancik umur sakitar 4 taun lan gadhah gegayuhan kanggé dados satunggaling profesor
Gohan dipunbekta déning Son Goku saperlu sowan dhateng dalemipun Master Roshi ingkang wonten ing sawijining puloalit ingkang panci saweg ngadani adicara kempal-kempal sesarengan
Anangin, nalika nembé kemawon dumugi wonten ing pulo Kame lan tetepungan kaliyan Master Roshi, Bulma, Umigame (si kura-kura), lan Krillin, ujug-ujug dhateng tiyang asing ingkang ngaku minangka ingkang nama Raditz, inggih punika kakang kandhung saking Son Goku
Rawuhipun Raditz inggih punika saperlu mriksani punapa inggih Son Goku sampun kasil nindakaken tujuan utamanipun
Nanging amargi Raditz, Vegeta lan Nappa taksih ningali wontenipun pagesangnan ing planit Bumi, pungkasanipun Raditz dipundhawuhi saperli mriksani
Amargi kasunyatanipun Son Goku boten purun gabung malih kaliyan Raditz, saéngga Raditz nyandra Gohan lan ngancam badhé numpes Gohan manawi Son Goku boten purun mbekta 100 mayit manungsa ing bumi
Kekiyatan Gohan katingal ingkang kapisanan nalika "scouter" ingkang dipun-ginakaken déning Raditz nedahaken angka sakitar 700-an (déné Son Goku lan Piccolo namung sakitar angka 400-500)
Lan nalika Son Goku sampun wiwit kapojok, pungkasan Gohan ingkang taksih umur 4 taun punika duka lan medalaken sadaya tenaganipun (angka wonten ing "scouter" nedahaken angka wonten ing sanginggiling 1000)
Sasampunipun Raditz kasil dipunasoraken, piyambakipun maringi pirsa bilih badhé wonten 2 tiyang saking bangsa Saiya ingkang langkung kiyat saking piyambakipun ingkang badhé dhateng ing bumi saperlu numpes sadaya pagesangan wonten ing bumi
Amargi punika Piccolo pungkasan milih kanggé nglatih Gohan ingkang sampun gadhah modal tenaga ingkang ageng sanget
Sasampunipun sapérangan lelampahan kalampahan, Gohan pungkasan saged ugi dados "Super Saiyan"
Wonten ing pérangan Cell Saga, Gohan minangka ksatria ingkang paling kiyat tinimbang sadaya "Z-Fighter"
Nanging nalika jaman perdamaian dumugi, Gohan wngsul malih males gladhen saéngga kekiyatanipun mandhap lan kacandhak déning Son Goku lan Vegeta
Son Gohan pungkasanipun nikah kaliyan Videl (putra saking Mr.Satan ingkang dipunpitadosi pahlawan ingkang nylametaken bumi amargi saged numpes Cell) lan gadhah satunggaling putri ingkang dipunsukani nama Pan
Wonten ing edisi Dragon Ball GT, Gohan pungkasanipun saged nindakaken punapa ingkang dados cita-citanipun kanthi dados satunggaling ilmuwan ingkang nyambut damel ing "Capsule Coorporation" kagunganipun kulawarga Bulma.